Mogyoróska Község Önkormányzata Képviselő-testületének 1/2024. (II. 27.) önkormányzati rendelete

az önkormányzat 2024. évi költségvetéséről

 Hatályos: 2024. 02. 28

Mogyoróska Község Önkormányzatának Képviselő-testülete [az Alaptörvény 32. cikk (2) bekezdés](https://njt.hu/jogszabaly/2011-4301-02-00#CA32@BE2)ében meghatározott eredeti jogalkotói hatáskörében, a Magyarország 2024. évi központi költségvetéséről szóló [2023. évi LV. törvény](https://njt.hu/jogszabaly/2023-55-00-00) és a közszolgálati tisztviselőkről szóló [2011. évi CXCIX. törvény 234. § (3)-(4) bekezdés](https://njt.hu/jogszabaly/2011-199-00-00#SZ234@BE3)ében kapott felhatalmazás alapján, [az Alaptörvény 32. cikk (1) bekezdés f) pont](https://njt.hu/jogszabaly/2011-4301-02-00#CA32@BE1@POF)jában meghatározott feladatkörében eljárva a következőket rendeli el:

**1. §***[A rendelet hatálya]*

A rendelet hatálya a Képviselő-testületre, a képviselő-testület hivatalára, az önkormányzat irányítása alá tartozó költségvetési szervekre (intézményekre), az ellátott feladatokra terjed ki.

**2. §***[A költségvetés bevételei és kiadásai]*

(1) Az önkormányzat a 2024. évi költségvetését:

a) 84.732.805. -Ft Költségvetési bevétellel

b) 143.492.088. -Ft Költségvetési kiadással

c) -58.759.283. -Ft költségvetési egyenleggel,

d) 59.691.195. -Ft. Finanszírozási bevétellel

e) 931.912 -Ft. Finanszírozási kiadással

f) 58.759.283-Ft. Finanszírozási egyenleggel

a bevételek és a kiadások főösszegét 144.424.000.-Ft. összegben állapítja meg.

(2) Az [(1) bekezdés](https://or.njt.hu/eli/546285/r/2024/1#SZ2@BE1)ben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási célú műveletek bevételeit és kiadásait a rendelet az [1. melléklet](https://or.njt.hu/eli/546285/r/2024/1#ME1) alapján határozza meg az Önkormányzat.

(3) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2., 1.3., 1.4.* *mellékletek* szerint állapítja meg.

(4) A működési és felhalmozási célú bevételi és kiadási előirányzatok mérlegszerű bemutatását önkormányzati szinten a [2. melléklet](https://or.njt.hu/eli/546285/r/2024/1#ME2) részletezi.

(5) A működési és felhalmozási hiány belső finanszírozásának érdekében az Önkormányzat az előző év költségvetési maradványának igénybevételét rendeli el.

**3. §***[A költségvetés részletezése]*

(1) Az Önkormányzat adósságot keletkeztető ügyletekből és kezességvállalásokból fennálló kötelezettségeit a [3. melléklet](https://or.njt.hu/eli/546285/r/2024/1#ME3)részletezi.

(2) Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a [4. melléklet](https://or.njt.hu/eli/546285/r/2024/1#ME4) tartalmazza.

(3) Az Önkormányzat 2024. évi adósságot keletkeztető fejlesztési céljait az [5. melléklet](https://or.njt.hu/eli/546285/r/2024/1#ME5) részletezi.

(4) Az Önkormányzat költségvetésében szereplő beruházások kiadásainak beruházásonkénti részletezését a [6. melléklet](https://or.njt.hu/eli/546285/r/2024/1#ME6) szerint határozza meg.

(5) Az Önkormányzat költségvetésében szereplő felújítások kiadásait felújításonként a [7. melléklet](https://or.njt.hu/eli/546285/r/2024/1#ME7)szerint részletezi.

(6) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a [5. melléklet](https://or.njt.hu/eli/546285/r/2024/1#ME5) szerint hagyja jóvá.

(7) A [2. § (1) bekezdés](https://or.njt.hu/eli/546285/r/2024/1#SZ2@BE1)ében megállapított bevételek és kiadások önkormányzati és költségvetési szervenkénti megoszlását, és az éves (tervezett) létszám előirányzatot és a közfoglalkoztatottak létszámát költségvetési szervenként, feladatonként és azon belül kötelező feladatok, önként vállalt feladatok, államigazgatási feladatok szerinti bontásban a [6. melléklet](https://or.njt.hu/eli/546285/r/2024/1#ME6) szerint határozza meg.

(8) Az Önkormányzat a kiadások között általános és céltartalékot nem képez.

(9) Az Önkormányzat a 2024. évre vonatkozóan az önkormányzat által fenntartott falugondnoki szolgálat létszámát 1 főben, a közfoglalkoztatottak létszám-előirányzatát 5 főben állapítja meg.

(10) Az Önkormányzat saját forrásai terhére a képviselő-testület hivatalánál foglalkoztatott köztisztviselők vonatkozásában - a közszolgálati tisztviselőkről szóló [2011. évi CXCIX. törvény](https://njt.hu/jogszabaly/2011-199-00-00)ben foglaltaktól eltérően - az illetményalapot 46.380.-Ft. összegben állapítja meg.

**4. §***[A költségvetés végrehajtásának szabályai]*

(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az Önkormányzat gazdálkodásának biztonságáért a Képviselő-testület, a gazdálkodás szabályszerűségéért a polgármester felelős.

(3) Amennyiben a költségvetési szerv 30 napon túli, elismert tartozásállományának mértéke eléri az éves eredeti kiadási előirányzatának 10%-át, vagy a 150 millió forintot, és a tartozását egy hónapon belül nem tudja 30 nap alá szorítani, akkor az irányító szerv a költségvetési szervhez önkormányzati biztost jelöl ki.

(4) A kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(5) A Képviselő-testület a finanszírozási célú pénzügyi műveletekkel kapcsolatos hatásköröket fenntartja magának.

**5. §***[Az előirányzatok módosítása]*

(1) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a Képviselő-testület dönthet.

(2) A költségvetési szervek bevételi és kiadási előirányzatai saját hatáskörben módosíthatók, a kiadási előirányzatok egymás között átcsoportosíthatók.

(3) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a Képviselő-testületet tájékoztatja.

(4) A Képviselő-testület félévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés – a helyi önkormányzatot érintő módon – a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a Képviselő-testület elé kell terjeszteni a költségvetési rendelet módosítását.

**6. §***[A gazdálkodás szabályai]*

(1) A költségvetési szervek rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.

(2) A költségvetési szerv számára ellátott feladatok fedezetéül a nyilvántartásaiban elkülönített előirányzatok szolgálnak, amelyet a működésére használ fel.

(3) A költségvetési szerv feladatai ellátásáról, munkafolyamatai megszervezéséről oly módon gondoskodik, hogy az biztosítsa a költségvetésében részére megállapított előirányzatok takarékos felhasználását.

(4) A költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembevételével, illetve a szükséges módosításokat végrehajtani. A szabályozás hiányosságáért a mindenkori intézményvezetőt terheli felelősség.

(5) A közös önkormányzati hivatal az évközi előirányzat-módosításokról a jegyző által elrendelt formában köteles naprakész nyilvántartást vezeti.

**7. §***[A költségvetés végrehajtásának ellenőrzése]*

(1) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző, az intézmények esetében az intézményvezető felelős.

(2) Az önkormányzat a belső ellenőrzési feladatok ellátását külső szerv útján biztosítja. A megfelelő működtetésről és a függetlenség biztosításáról a jegyző köteles gondoskodni.

**8. §***[Vegyes rendelkezések]*

A rendelet rendelkezéseit 2024. január 1-jétől kell alkalmazni.